open-index/open-wikipedia-markdown huggingface dataset:
Membribe

O topónimo **Membribe** pode referirse a:

***Membribe**, lugar da parroquia de Fanoi, no concello de Abadín;

***Membribe de la Sierra**, concello da provincia de Salamanca;
***Monte Membribe**, despoboado do concello de Budia, na provincia de Guadalaxara.
Arma letal 3

***Arma letal 3*** (en ) é un filme estadounidense de 1992 dirixido por Richard Donner. Foi producido por Richard Donner, e está protagonizado por Mel Gibson, Danny Glover e Joe Pesci, xunto con Rene Russo e Stuart Wilson nos papeis secundarios. É o terceiro título da franquía.

## Personaxes 
*Mel Gibson como Martin Riggs
*Danny Glover como Roger Murtaugh
*Joe Pesci como Leo Getz
*Rene Russo como Lorna Cole
*Stuart Wilson como Jack Travis
*Steve Kahan como Capitán Murphy
*Darlene Love como Trish Murtaugh
*Ebonie Smith como Carrie Murtaugh
*Nick Chinlund como Hatchett
*Alan Scarfe como Herman Walters
*Mary Ellen Trainor como Dr. Stephanie Woods
*Gregory Millar como Tyrone
*Andrew Hill Newman como jaywalker
*Traci Wolfe como Rianne Murtaugh
*Damon Hines como Nick Murtaugh
*Jason Rainwater como Policía máis novo (acreditado como Jason Meshover-Iorg)
* Mark Pellegrino como Billy Phelps

## Notas 
## Véxase tamén 
### Ligazóns externas 
* 
* Ficha en AllMovie
Meixe

O topónimo **Meixe** pode referirse a:

;En Galiza
***Meixe**, lugar da parroquia de Xendive, no concello de Boborás;
***Meixe**, lugar da parroquia de Oleiros, no concello de Ribeira;
***Castromeixe**, lugar da parroquia de Biville, no concello de Sarria;
***Suameixe**, lugar da parroquia da Merca, no concello da Merca;
***Vilameixe**, lugar da parroquia de Vale, no concello de Baralla.

## Véxase tamén
### Outros artigos
Verónica (filme)

***Verónica*** é un filme español de terror española estreado en 2017, dirixido por Paco Plaza. Para a súa realización, o director contou con catro novos debutantes: Sandra Escacena, Bruna González, Claudia Placer e Iván Chavero, ademais da coñecida actriz Ana Torrent.

O guión de Paco Plaza e Fernando Navarro está inspirado nunha historia real (o expediente Vallecas), que tivo lugar nos anos 90 en Vallecas, Madrid.

## Sinopse 
Madrid, anos 90. Barrio de Vallecas. Despois de xogar cunha ouija coas súas compañeiras, Verónica comeza a sufrir ameazas por elementos sobrenaturais na súa casa, que queren facerlle dano a ela e aos seus.

## Personaxes 
* Sandra Escacena como Verónica
* Bruna González como Lucía, irmá de Verónica
* Claudia Placer como Irene, irmá de Verónica
* Iván Chavero como Antoñito, irmán de Verónica
* Ana Torrent como Ana, a nai de Verónica
* Consuelo Trujillo como a Irmá Morte
* Leticia Dolera como profesora de Historia

## Notas 
## Véxase tamén 
### Ligazóns externas 
*
Cuqui Piñeiro

**María Cruz Piñeiro Álvarez**, nada en Goián (Tomiño) o 25 de abril de 1960, é unha empresaria e escultora galega máis coñecida como **Cuqui Piñeiro**.

## Traxectoria 
Filla do escultor e artista galego Xoán Piñeiro Nogueira&nbsp;e licenciada en Xeografía e Historia en 1983, especialidade en Arte Moderna, pola Universidade de Santiago de Compostela, dirixe a fundición de bronce Arte Bronce Fundición e a galería de arte co mesmo nome, compaxinado coa súa faceta como artesá fundidora de esculturas de bronce, con propósito de destacar o oficio de broncista, na que desenvolve a súa propia obra creativa en pezas únicas, deseños e series de figuras, animais e formas extraídas da propia natureza. Foi comisaria de diversas exposicións como a Exposición II Bienal de Artistas Galegas (Casa dás Artes. Concello de Vigo), a Exposición Xoán Piñeiro 1920-1980 (Castelo de Soutomaior, Deputación Provincial de Pontevedra), ambas as dúas en 1990 ou a tamén dedicada ao seu pai, na Casa dos Alonso da Guarda en 2013, entre outras.

## Galería 

Ficheiro:Pontevedra-Vendedora de pollos.jpg|Muller con galiñas na cidade de Pontevedra
Ficheiro:Escultura_na_Guarda._Galiza_G08.jpg|Escultura na Guarda, provincia de Pontevedra

## Notas 
## Véxase tamén 
### Ligazóns externas 
* Arte Bronce Fundición
* Fundación Xoán Piñeiro
* Ficha da artista en Mulleres Expertas.info
Asunta Rodríguez

**María Asunción Rodríguez Rodríguez**, máis coñecida como **Asunta Rodríguez**, nada en Sober en 1965, é unha galerista galega especialista en arte moderna. Dende 2016, é membro da Real Academia Galega de Belas Artes como membro numerario na sección de expertos en artes e da Sección de Creación e Artes Visuais do Consello da Cultura Galega.

## Traxectoria 
Licenciada en Xeografía e Historia pola Universidade de Santiago de Compostela, doutorouse en arte moderna. Foi colaboradora da Enciclopedia Galega Universal e traballou como crítica de arte para un xornal local. No ano 1988, empezou a traballar como asistente do director da galería Trinta de Santiago de Compostela, que en 1993 acabou adquirindo cun socio.

Asunta Rodríguez con Trinta acudiu de maneira interrompida á feira de arte contemporánea Arco de Madrid até 2008 facilitando o achegamento da arte contemporánea e o recoñecemento de artistas galegos en espazos internacionais. En Arco 1995, cunha caseta dedicada a Antonio Murado e Manolo Paz recibiu o premio á mellor galería española por parte da Asociación de Críticos de Arte. No ano 2000 formou parte do comité organizador.

## Notas
Anaír Rodríguez

**Anaír Rodríguez Rodríguez**, nada en Vigo en 1978, é unha tradutora, editora e escritora galega.

## Traxectoria 
Licenciada en Filoloxía Galega pola Universidade de Vigo, traballa como editora en Edicións Xerais de Galicia. É socia fundadora de Espazo Lectura, asociación gondomaresa a prol da lectura.

Ten elaborado diversos materiais didácticos en lingua galega. Como tradutora, ocupouse de trasladar ao galego distintas obras da literatura infantil e xuvenil.

## Publicacións 
Álbum:
* *Pioneiras. Galegas que abriron camiño* (2018). Xerais. 32 páxs. Ilustracións de Nuria Díaz. ISBN 978-84-9121-310-9. Para a editora: "Este libro fala de doce mulleres que conseguiron vencer as barreiras impostas ao seu xénero e dar os primeiros pasos por vieiros transitados ata ese momento só por homes. Mulleres reais e diversas que no seu día foron pioneiras en diferentes ámbitos e cuxas historias merecen ser coñecidas e postas en valor".
* *Pioneiras 2*. *Galegas que abriron camiño* (2019). Xerais. 32 páxs. Ilustracións de Abi Castillo. ISBN 978-84-9121-464-9. Para a editora: "... fala de máis mulleres donas de si; galegas que foron capaces de desviarse do vieiro que a sociedade do momento lles reservaba e faceren grandes contribucións sociais e conquistas de dereitos que legan ás novas xeracións".
* *Guía dos seres fantásticos que viven en Galicia sen que talvez o saibas* (2025). Con David Rodríguez. Xerais. 72 páxs. ISBN 978-84-1110-734-1.

## Notas 
## Véxase tamén 
### Ligazóns externas 
*
Carmen Agulló Díaz

**María de Carmen Agulló Díaz**, nada en Xinzo de Limia o 19 de febreiro de 1957, é unha profesora e historiadora galega.

É titular de Teoría e Historia da Educación na Universidade de Valencia. Ademais de ser escritora de libros, é unha das investigadoras da historia da educación das mulleres, especialmente nos docentes e as docentes republicanas. É tamén moi recoñecida neste ámbito pola súa participación no documental dirixido en 2013 por Pilar Pérez Solano, Las Maestras de la República, gañador do premio Goya á mellor película documental o 2014.

## Traxectoria 
Iniciou os seus estudos na Academia Santa Mariña de Xinzo de Limia. Cursou o Bacharelato no Colexio das Carmelitas de Ourense e no  Instituto Nacional Feminino de Vigo. Cursou estudos de Pedagoxía e Psicoloxía na Universidade de Santiago de Compostela (primeira promoción do Colexio Universitario de Ourense) e a Licenciatura de Psicoloxía nas Universidades Complutense de Madrid e de Valencia. Froito destes estudos, é licenciada en Psicoloxía e en Filosofía e Ciencias da Educación, e doutora en Pedagoxía. Profesora titular do Departamento de Educación Comparada e Historia da Educación da Universitat de València. Imparte clase nas Facultades de Filosofía e Ciencias da Educación e de Maxisterio, en Valencia e Ontinyent.

## Notas
Mella

Como topónimo **Mella** pode referirse a:

;En Galiza
***A Mella**, parroquia do concello de Arzúa;
***A Mella**, lugar da parroquia de Beira, no concello de Carral.

;Fóra de Galiza

;En Cuba
***Mella**, concello de Cuba.

;En Italia
***Río Mella**, na Lombardía. Dá nome a:
****Azzano Mella**, concello da provincia de Brescia;
****Bagnolo Mella**, concello da provincia de Brescia;
****Castel Mella**, concello da provincia de Brescia;
****Pavone del Mella**, concello da provincia de Brescia;
****Tavernole sul Mella**, concello da provincia de Brescia.

;Na República Dominicana
***Mella**, vila dominicana da Provincia de Independencia;
***Villa Mella**, en Santo Domingo.

Amais como apelido pode referirse a:

***Matías Ramón Mella**, militar e político dominicano (1816-1864);
***Ricardo Mella**, anarquista galego (1861-1925);
***Juan Vázquez de Mella**, político asturiano (1861-1928);
***Julio Antonio Mella**, político cubano (1903-1929).

## Véxase tamén
### Outros artigos
Patagón

O termo **patagón** pódese referir a: 

## Numismática 
* **Patagón** ou **patacón**, denominación da moeda dun tálero de prata do século XVII dos Países Baixos Españois.

## Etnografía 
* **Pobo patagón** ou **tehuelche**, denominación conxunta das tribos indíxenas da Patagonia.
Arma letal 4

***Arma letal 4*** (en ) é un filme estadounidense de 1998 dirixido e producido por Richard Donner. Está protagonizado por Mel Gibson, Danny Glover, Joe Pesci, Rene Russo, Chris Rock, xunto con Jet Li (no seu primeiro filme estadounidense). É o cuarto e derradeiro título da franquía.

## Personaxes 
* Mel Gibson como Martin Riggs
* Danny Glover como Roger Murtaugh
* Joe Pesci como Leo Getz
* Rene Russo como Lorna Cole
* Chris Rock como Detective Lee Butters
* Jet Li como Wah Sing Ku
* Kim Chan como Tío Benny Chan
* Steve Kahan como Capitán Ed Murphy
* Calvin Jung como Detective Ng
* Jack Kehler como U.S. State Department Official
* Eddy Ko como Hong
* Mary Ellen Trainor como Dr. Stephanie Woods
* Conan Lee como irmán de Ku
* Darlene Love como Trish Murtaugh
* Traci Wolfe como Rianne Murtaugh-Butters
* Damon Hines como Nick Murtaugh
* Ebonie Smith como Carrie Murtaugh

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en AllMovie
Suzanne Lenglen

**Suzanne Rachel Flore Lenglen**, nada en París o 24 de maio de 1899 e finada na mesma cidade o 4 de xullo de 1938, foi unha tenista francesa, campioa olímpica, que obtivo 31 títulos de Grand Slam, doce deles individuais. Foi a primeira muller en converterse en tenista profesional. Dominou o tenis feminino entre 1919 e 1926. Alcumada "a divina" pola prensa francesa, está considerada a primeira gran diva e campioa do tenis feminino, deporte en que rompeu barreiras cun xogo apaixonado. Negociou co deseñador Jean Patou a confección da súa roupa deportiva e en 1921 revolucionou o vestiario do tenis xogando cos brazos descubertos e con saias un pouco por debaixo dos xeonllos.

## Traxectoria 
Aos 14 anos xogou a súa primeira final dun grande aberto de tenis. Perdeu a final en 1914 mais meses despois converteuse na tenista máis nova en gañar un grande aberto ao conquistar o Campionato Mundial de Pista Dura, marca aínda vixente. Gañou seis torneos de Wimbledon entre 1919 e 1925 e seis Roland Garros entre 1920 e 1926. Foi ademais autora de varios libros sobre tenis.
 
En xuño de 1938 foi diagnosticada con leucemia e só tres semanas despois quedou cega. A principios de xullo, a prensa francesa anunciou que Lenglen estaba extremadamente fatigada e faleceu poucos días despois de anemia perniciosa. Foi enterrada no Cimetière de Saint-Ouen en Saint-Ouen, nas proximidades de París.

## Palmarés 
Durante a súa carreira, Lenglen gañou 81 títulos individuais, sete dos cales os conseguiu sen perder ningún xogo, 73 títulos en dobres e 8 títulos en dobres mixtos. Mantense como a única xogadora en gañar os títulos de Wimbledon en individuais, dobres e dobres mixtos no mesmo ano (1920, 1922 e 1925).

O número total de Grand Slam gañados é de 31, aínda que os títulos obtidos no Campionato de Francia non se contabilizan sempre porque o torneo non estivo aberto a todos os xogadores ata 1925. De aí que algunhas fontes acrediten só 21 títulos.

### Títulos individuais de Grand Slam 
C = Campioa. SF = Semifinal. 3R = 3.ª rolda. 2R = 2.ª rolda. 1R = 1.ª rolda
NC = non celebrado.
A = Ausente, non participou.
GX = Torneos gañados / Torneos xogados

## Recoñecementos póstumos 
* En 1997 a segunda pista do estadio Roland Garros, onde se xoga o Aberto de Francia, pasou a denominarse "Pista Suzanne Lenglen" na súa honra.
* Catro anos despois, a Federación Francesa de Tenis organizou a primeira Copa Suzanne Lenglen para mulleres de máis de 35 anos. Se ben primeiro se levou a cabo en Francia, este evento dispútase nun país diferente cada ano. 
* Lenglen foi incluída no Salón da Fama do Tenis Internacional en 1978. 
* O 24 de maio de 2016 Google dedicoulle un doodle o día en que cumpriría 117 anos argumentando que "ela rompeu barreiras a través do seu xogo apaixonado, vestimenta pouco tradicional e a súa postura en contra das formalidades do deporte. Coa influencia de Lenglen o tenis feminino obtivo a atención que merecía e converteuse nun deporte non só para algúns, senón para todos".

## Notas 
## Véxase tamén 
### Bibliografía 
* ''La Méthode d'initiation au tennis de Suzanne Lenglen'' por Jean Tillier, Féderation française de lawn tennis. Gallimard 1942
Olga Korbut

**Olga Valentinovna Korbut**, nada en Hrodna o 16 de maio de 1955 é unha ex-ximnasta belarusa. Foi seleccionada aos 11 anos na escola deportiva do goberno. Alcumada o "pardal de Minsk", gañou catro medallas de ouro e dúas de prata nos Xogos Olímpicos, nos que competiu en 1972 e 1976, para o equipo da Unión Soviética, e foi a primeira seleccionada para o International Gymnastics Hall of Fame en 1988.

A pesar de que se retirase da ximnasia en 1977 con vinte e dous anos, considerada aínda nova para a ximnasia, a influencia de Korbut foi ampla. Os seus exercicios nos Xogos de 1972 están considerados como redefinitorios da ximnasia, cambiando o deporte para dar máis énfase á acrobacia e á técnica en vez de ao ballet e a elegancia, ademais de converter a ximnasia nun dos deportes máis populares do mundo.

## Innovacións 
A nivel técnico os dous elementos máis importantes que introduciu Korbut na ximnasia artística son o "salto Korbut" (salto mortal atrás sobre a barra de equilibrios) e o "*flip* Korbut" (solta nas barras asimétricas en que a ximnasta se dá a volta no aire antes de volver a agarrarse á barra). O salto Korbut foi vetado debido á súa perigosidade.

A nivel popular Korbut sempre soubo atraer a atención do público e aínda que o seu palmarés non pode compararse co de Ludmilla Tourischeva, foi un ídolo de masas e contribuíu a unha difusión inédita da ximnasia. Korbut inaugurou unha nova xeración de ximnastas delgadas e con pouca estatura (medía 1,49 metros e pesaba 38 quilos), mais con gran potencia muscular e movementos explosivos.

## Notas 
## Véxase tamén 
### Bibliografía 
*
### Ligazóns externas 
*Páxina oficial
*Olga Korbut- Biography.com
*OLGA KORBUT BECAME THE STAR OF THE 1972 MUNICH GAMES WITH A SERIES OF DRAMATIC PERFORMANCES.
*Incredible Performance From Olga Korbut 'Darling Of Munich' - Munich 1972 Olympics – The Olympic Channel
*Gymnast Olga Korbut charms the World - Faster, Higher, Stronger - BBC Two - BBC
Aeroporto de Pune

O **aeroporto de Pune**  é un aeroporto situado a uns 10 quilómetros ano nordés de Pune, no estado indio de Maharashtra. O aeroporto é un enclave civil operado pola Autoridade Aeroportuaria da India na parte leste da Base Aérea de Lohegaon da Forza Aérea da India.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Atlantic Airways

**Atlantic Airways** é a aeroliña nacional das Illas Feroe. Opera servizos domésticos de helicópteros e voos intenacionais de pasaxeiros ademais de ser a responsable das operacións de busca e rescate no arquipélago dende a súa base no aeroporto de Vágar.

## Historia 
Os enlaces por aire regulares coas Feroe comezaron no ano 1963, entre as illas e Dinamarca. Aínda que o aeroporto de Vágar fora construído polo exército británico durante a segunda guerra mundial, o tráfico aéreo cara ás illas practicamente foi inexistente entre a marcha dos británicos e o inicio dos servizos con Copenhague. A inicios dos anos 80 comezaron a haber demandas para a creación dunha aeroliña feroesa. O número de pasaxeiros aumentaba constantemente e a compañía dinamarquesa Maersk Air tiña o monopolio sendo a única aeroliña en servir ás Feroe.

Como resultado Atlantic Airways foi fundada en 1987. Inicialmente pertencía ao goberno feroés (51%) e a aeroliña dinamarquesa Cimber Air (49%), aínda que o goberno faríase co control total en 1989. As súas operacións comezaron o 28 de marzo de 1988 entre Vágar e Copenhague usando un avión British Aerospace BAe 146. O goberno construíu un hangar en Vágar para asegurar unha base da aeroliña e unhas instalacións de mantemento dispoñibles nas illas.

O goberno das Faroe decidiu iniciar un proceso de privatización da compañía ofrecendo inicialmente o 33% a partir de decembro de 2007. En 2008 planeou vender outro 33%, pero a venda cancelouse debid á crise económica.

En marzo do ano 2012 entrou en servizo o primeiro Airbus A319 da aeroliña,

### Frota de á fixa 
[right|thumb|Un A319 de Atlantic Airways A319 no [aeroporto de Vágar en 2016]]

### Frota de helicópteros 
right|thumb|Helicóptero de Atlantic Airways aterrando no heliporto de Tórshavn

## Notas 
## Véxase tamén 
### Ligazóns externas 
* Páxina web da aeroliña
Meroi

Como topónimo **Meroi** pode referirse a:

;En Galiza
***Meroi**, lugar da parroquia das Somozas, no concello das Somozas;
***Cardeira de Meroi**, lugar da parroquia das Somozas, no concello das Somozas.

## Véxase tamén
### Outros artigos
O Mesón Vello

Como topónimo **Mesón Vello** pode referirse a:

;En Galiza
***O Mesón Vello**, lugar da parroquia da Trapa, no concello da Fonsagrada;
***O Mesón Vello**, lugar da parroquia de Trasparga, no concello de Guitiriz.

## Véxase tamén
### Outros artigos
***O Mesón Novo**, lugar da parroquia da Trapa, no concello da Fonsagrada.
Vilamerelle

O topónimo **Vilamerelle** pode referirse a:

;En Galiza
***Vilamerelle**, parroquia do concello de Guntín;
****Vilamerelle**, lugar de dita parroquia;
***Vilamerelle**, lugar da parroquia de San Xiao do Camiño, no concello de Palas de Rei.

## Véxase tamén
### Outros artigos
Morte entre as flores

***Morte entre as flores*** (en ) é un filme estadounidense de 1990 escrito, producido e dirixido polos irmáns Coen. Está protagonizado por Gabriel Byrne, Marcia Gay Harden, John Turturro, Jon Polito, J. E. Freeman e Albert Finney. A trama refírese a unha loita de poder entre dúas organizacións criminais rivais e como o protagonista, Tom Reagan (Byrne), xoga a dúas bandas para enfrontalos.

Estreouse en galego o 7 de maio de 2000 a través da TVG.

## Personaxes 
* Gabriel Byrne como Tom Reagan
* Marcia Gay Harden como Verna Bernbaum
* Albert Finney como Leo O'Bannon
* John Turturro como Bernie Bernbaum
* Jon Polito como Johnny Caspar
* J. E. Freeman como Eddie Dane
* Steve Buscemi como Mink Larouie
* John McConnell como Bryan
* Mike Starr como Frankie
* Al Mancini como Tic-Tac
* Olek Krupa como Tad

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Aeroporto de San Carlos de Bariloche

O **aeroporto de San Carlos de Bariloche** , tamén coñecido como **aeroporto Tenente Luis Candelaria**, é un aeroporto internacional arxentino que serve a San Carlos de Bariloche, na provincia de Río Negro. Está situado a 13 quilómetros ao leste da cidade. No ano 2016 foi usado por 1 187 147 pasaxeiros.

## Aeroliñas e destinos 
## Notas
A Mercé

O topónimo **A Ponte Mercé** pode referirse a:

;En Galiza
***A Mercé**, lugar da parroquia de Posmarcos, no concello da Pobra do Caramiñal;
***Camiño da Mercé**, lugar da parroquia de Santa María de Neda, no concello de Neda;
***A Ponte Mercé**, lugar da parroquia de Barreiro, no concello de Antas de Ulla;
***A Ponte Mercé**, lugar da parroquia de Pidre, no concello de Palas de Rei.

## Véxase tamén
### Outros artigos
Echmarcach mac Ragnaill

miniatura|O nome de Echmarcach aparece no manuscrito os *Anais de Ulster* (s. XVI).
**Echmarcach mac Ragnaill**, finado en 1065, foi un caudillo hiberno-nórdico, Señor das Illas e monarca viquingo do reino de Dublín e gran parte de Galloway.

## Traxectoria 
Segundo Seán Duffy era neto ou bisneto de Ivar de Waterford. Benjamin Hudson, no entanto, vincula a Echmarcach como neto de Gofraid mac Arailt de Mann. De todas forma ambas as opinións son conxecturas xa que non sobreviviu moito rexistro histórico e por tanto existe pouca información.

A vida de Echmarcach estivo marcada de triunfos e derrotas. En 1036 logrou o trono de Dublín con axuda de Donnchad mac Briain, rei de Munster, posible irmán de Cacht ingen Ragnaill con quen Echmarcach casou en 1032; así como Donnchad mac Gilla Pátraic, rei de Osraige e Leinster, posíbel primo irmán. Foi expulsado por Ivar III Haraldsson (Imar mac Arailt) en 1038, pero recuperou o poder en 1046 cando xa era soberano absoluto de todas as illas do mar de Irlanda: Man, as Hébridas e polo menos Rhins of Galloway. Echmarcach volveu ser expulsado de Dublín en 1052 e da Illa de Man en 1061 por Murchad mac Diarmata. Clare Downham suxire que Echmarcach foi rival de Suibne mac Cináeda, anterior monarca de Rhinns.
centro|miniatura|650px|Presunta descendencia de Ragnaill. Pedigree 1 corresponde aos descendentes directos de Echmarcach. Pedigree 2 corresponde a unha posíbel irmá (Cacht ingen Ragnaill). Ambos os cadros vinculan aos hiberno-nórdicos coa dinastía Uí Briain. Os Pedigrees 3-5 corresponde a un posible irmán (Amlaíb), e dous sobriños (Gofraid e Sitric), e probablemente outros fillos ou sobriños (mortos en 1087).
É bastante probábel que Echmarcach sexa *Iehmarc*, un do tres reis do noroeste (outro era Malcolm II de Escocia), quen segundo a *crónica anglosaxoa* era vasalo de Canoto o Grande, rei viquingo de Dinamarca e Inglaterra.

*Heimskringla* menciona que Echmarcach devastou Bretland (Gales) con axuda do seu amigo e guerreiro viquingo Guttorm Gunnhildsson. Con todo, comezaron as desavinzas pola repartición do botín e enfrontáronse en batalla naval no estreito de Menai. Guttorm gañou a batalla tras orar a Olavo II o Santo e Echmarcach presuntamente morreu en combate.

## Notas 
## Véxase tamén 
### Bibliografía 
* Hudson, Benjamin. Viking Pirates and Christian Princes: Dynasty, Religion and Empire in the North Atlantic, Oxford: Oxford University Press.  
* Woolf, Alex. The New Edinburgh History of Scotland, Edinburgh: Edinburgh University Press.   
* Sturluson, Snorri. Heimskringla: History of the Kings of Norway, trad. Le M. Hollander. Reprinted University of Texas Press, Austin, 1992. ISBN 0-292-73061-6.
### Outros artigos 
* Reino de Rhinns
Air Arabia Maroc

**Air Arabia Maroc** (árabe: العربية للطيران المغرب‎) é unha aeroliña de baixo custo marroquí, creada como unha empresa conxunta entre varios investidores marroquís e Air Arabia. A súa sede atópase na terminal de chegadas do aeroporto de Casablanca-Mohammed V, na provincia marroquí de Nouaceur.

## Historia 
Air Arabia Maroc fundouse como unha sociedade entre Air Arabia, Regional Air Lines e Ithmaar Bank. A aeroliña lanzouse oficialmente o 29 de abril de 2009 e comezou as súas operacións o 6 de maio do mesmo ano, Baseada en Casablanca, os seus primeiros destinos foron Bruxelas, Londres, Marsella, Milán e París.

## Frota 
[thumb|[Airbus A320-200 de Air Arabia Maroc]]
En outubro de 2017 a frota de Air Arabia Maroc estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Merés

Como topónimo **Merés** pode referirse a:

;En Galiza
***Merés**, lugar da parroquia de Calvos de Socamiño, no concello de Touro;
***Merés**, lugar da parroquia de Turces, no concello de Touro.

## Véxase tamén
### Outros artigos
Días contados

**Días contados** pode referirse a:

****Días contados***, libro de relatos de Xosé Cid Cabido (1991);
****Días contados***, novela de Juan Madrid (1993);
****Días contados***, película de Imanol Uribe, baseada na novela de Juan Madrid (1994);
****Días contados***, película de Alan Correa (2016).
Dear Basketball

***Dear Basketball*** é unha curtametraxe animada estadounidense de 2017 escrita e narrada por Kobe Bryant e dirixida e animada por Glen Keane. A curta está baseada nunha carta que Kobe Bryant escribiu para ''The Players' Tribune'' o 29 de novembro de 2015 anunciando o seu retiro do baloncesto.

Foi distribuído en liña a través de go90. A curta gañou o Oscar á mellor curtametraxe animada na 90ª edición dos Oscar, facendo que Bryant sexa a primeira estrela da NBA en gañar este premio.

## Notas 
## Véxase tamén 
### Ligazóns externas 
*
Pilar Abella

**Pilar Abella de Arístegui**, nada en 1980 en Lugo, é unha actriz galega de cinema e televisión.

## Traxectoria 
Destaca o seu papel como a forense Katia Martelli na versión italiana da serie de televisión policíaca austriaca *Rex, un policía diferente*, na que participou dende 2008 até 2014.

## Vida privada 
É filla do embaixador Carlos Abella Ramallo e da pintora Pilar de Arístegui. É irmá do tamén diplomático Carlos Alfonso Abella de Arístegui.

## Filmografía 
### Cinema 
### Televisión 
## Notas 
## Véxase tamén 
### Ligazóns externas 
* Pilar Abella en synchronkartei.de
Lincoln

**Lincoln** pode referirse a: 
## Antroponimia 
* **Lincoln**, apelido de orixe europea.

## Personalidades 
* **Abraham Lincoln** (1809-1865), político estadounidense, presidente dos Estados Unidos de 1861 a 1865.
* **Mary Todd Lincoln** (1818-1882), esposa do presidente Abraham Lincoln.
* **Abbey Lincoln** (1930-2010), cantante e compositora estadounidense de jazz.
* **Andrew Lincoln** (1973), actor británico de cine e televisión.
* **David Lincoln Rabinowitz** (n. 1960), investigador da Universidade de Yale.

## Arquitectura e edificios 
* **Monumento a Lincoln**, monumento que homenaxea ao presidente dos Estados Unidos Abraham Lincoln.
* **Lincoln Memorial Reflecting Pool**, piscina ornamental situada diante do Monumento a Lincoln.
* **Lincoln Center**, complexo de edificios na cidade de Nova York (Estados Unidos).

## Cine e televisión 
* ***Lincoln***, película biográfica de 2012 sobre Abraham Lincoln, do cineasta Steven Spielberg.
* ***Abraham Lincoln: Vampire Hunter***, película de terror de 2012, dirixida por Timur Bekmambetov.
* ***Abraham Lincoln***, película biográfica de 1930, dirixida por D.W. Griffith.

## Localidades e divisións administrativas 
### Arxentina 
* **Lincoln**, partido da provincia de Bos Aires.
* **Lincoln**, cidade da provincia de Bos Aires.

### Australia 
* **Port Lincoln**, cidade do estado de Australia Meridional.

### Estados Unidos 
* **Lincoln**, cidade do estado de California.
* **Lincoln**, área no incorporada, situada no estado de Delaware.
* **Lincoln**, cidade de Illinois.
* **Lincoln**, aldea do estado de Massachusetts.
* **Lincoln**, cidade capital do estado de Nebraska.
* **Lincoln**, borough do estado de Pensilvania.
* **Lincoln**, aldea do estado de Rhode Island.
* **Lincoln Park**, lugar designado polo censo, situado no estado de Xeorxia.
* **Lincoln Park**, lugar designado polo censo, situado no estado de Noeva York.

#### Propostas 
* **Lincoln**, proxecto de estado proposto en territorios do noroeste (Idaho e Washington).
* **Lincoln**, proxecto de estado proposto en territorios de Texas.

### Reino Unido 
* **Lincoln**, cidade capital administrativa do condado de Lincolnshire.

## Outros artigos en Wikipedia 
* **Batalla de Lincoln** de 1217 no transcurso da Primeira Guerra dos Baróns.
* **Avro 694 Lincoln**, bombardeiro pesado británico cuadrimotor da segunda guerra mundial.
* **Batallón Abraham Lincoln**, organización de voluntarios provenientes dos Estados Unidos que integraron unidades das Brigadas Internacionais en apoio da Segunda República Española durante a Guerra Civil.
* **Lincoln**, álbum da banda estadounidense de rock alternativo They Might Be Giants.
* **Lincoln**, marca de automóbiles de luxo pertencente ao grupo Ford Motor Company.
* **Lincoln**, raza de ovellas de Inglaterra.
* **Lincoln Near-Earth Asteroid Research**, programa de localización e seguimento de asteroides próximos á Terra.
* **Lincoln Park**, parque en Chicago (Estados Unidos).
Jornal Mapa

***Jornal Mapa*** é un xornal impreso en portugués de periodicidade trimestral.

## Historia e características 
O primeiro número data de novembro de 2012 e ten unha tiraxe de 3000 exemplares distribuídos por librarías, centros sociais e educativos e quioscos. As súas informacións caracterízanse por estar enfocadas en acontecementos sen espazo nos medios de comunicación de masas e na actualidade das periferias culturais, así como na investigación e no fomento do pensamento crítico. Así, algúns dos seus temas centrais son a política, a xentrificación nas grandes cidades (en concreto, no Porto e en Lisboa), o ecoloxismo, a turistificación ou a economía social.

A empresa editora é unha asociación sen ánimo de lucro. Ao carecer de publicidade, o seu financiamento depende exclusivamente da venda dos exemplares impresos e de campañas anuais de micromecenado. Publícase baixo a licenza Creative Commons.

## Notas 
## Véxase tamén 
### Ligazóns externas 
* Páxina do Jornal Mapa
As armas do diaño

***As armas do diaño*** (en ) é un filme estadounidense dirixido por Boris Sagal. Está protagonizado por Charles Bronson, Susan Oliver e Kurt Russell. Charles Bronson é un vaqueiro (Linc Murdock), que se atopa co seu antigo amor Maria (Susan Oliver), agora casada co lexislador corrupto Rance Macklin (Jan Merlin).

## Personaxes 
* Charles Bronson como Linc Murdock
* Susan Oliver como Maria Macklin
* Kurt Russell como Jamie McPheeters
* Jan Merlin como Rance Macklin
* John Fiedler como Ives
* Douglas Fowley como Mr. Knudsen
* Rayford Barnes como Dan Macklin
* Ron Hagerthy como Carey Macklin
* Robert Carricart como Mendez
* Morris Ankrum como Ray Macklin
* Russ Conway como Doutor McPheeters
* Maurice Wells como Girard
* Mike De Anda como Bryce
* Susan Flannery como Molly

## Notas 
## Véxase tamén 
### Ligazóns externas 
* 
* Ficha en AllMovie
Armas invencibles

***Armas invencibles*** (en ; Jǐngchá Gùshì) é un filme de 1985 dirixido, escrito e protagonizado por Jackie Chan. É o primeiro filme da franquía *Police Story*, na que Chan interpreta o detective da policía chamado "Kevin" Chan Ka-Kui.

## Personaxes 
*Jackie Chan como Sarxento "Kevin" Chan Ka-Kui
*Brigitte Lin como Selina Fong
*Maggie Cheung como May
*Chor Yuen como Chu Tao
*Charlie Cho como John Ko
*Fung Hak-on como Danny Chu Ko
*Lam Kwok-Hung como Superintendente Raymond Li
*Bill Tung como "Tío" Bill Wong / Inspector Chou
*Kam Hing Yin como Inspector Man
*Mars como Kim
*Lau Chi-wing como Cheung
*Tai Po como Lee / Snake Eyes
*Kent Tong como Tak / Tom / Franscais Tong
*Wan Fat como Jacknife / Mad Wing
*Bowie Wu como Sha Tau Kok
*Clarence Fok como Fotógrafo
*Money Lo como xornalista de TV

## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Inês Galvão

**Inês Galvão**, nada en Juiz de Fora o 10 de xuño de 1959, é unha actriz brasileira.

Estivo casada con Luís Carlos Tóffoli entre 1991 e 2016.

## Filmografía 
### Televisión 
*1978/1980 - *Planeta dos Homens* - Varios Personagens
*1981/1982 - *Viva o Gordo* - Varios Personagens
*1983 - *Eu Prometo* - Tetê
*1984 - *Meu Destino É Pecar* - Alice Santa Rita
*1984 - *Rabo de Saia* - Veridiana
*1986 - *Roda de Fogo* - Bel
*1988 - *Bebé a bordo* - Soninha
*1989 - *O Sexo dos Anjos* - Luíza
*1990 - *Rainha da Sucata* - Manon
*1990 - *Lua Cheia de Amor* - Rosilene
*1991 - *Vamp* - Joana
*1992 - *Perigosas Peruas* - Joaninha
*1994 - *Quatro por Quatro* - Marta Rocha
*1996 - *Vira-Lata* - Marilyn Efigênia
*2000 - *Uga-Uga* - Tânia

### Filmes 
* 1997 - *O Noviço Rebelde* ....Laura
* 1997 - *Mangueira - Amor à Primeira Vista*

## Notas
Unmanned Space Experiment Recovery System

**USERS**, acrónimo de **Unmanned Space Experiment Recovery System**, foi un satélite artificial xaponés lanzado nun foguete H-IIA desde o Centro de Lanzamento de Tanegashima o 10 de setembro de 2002.

## Características 
USERS constaba dun módulo de servizo (SEM) e un módulo de retorno (REM) que contiña os experimentos para microgravedade que tiñan que volver á Terra. O SEM proporcionaba alimentación eléctrica (ata 700 W) e comunicacións ao REM, que á súa vez constaba dun vehículo de reentrada (REV), cos experimentos, e un módulo de propulsión (PM). USERS permaneceu en órbita 8,5 meses ata a separación e reentrada do REM e a recuperación de REV en terra en maio de 2003. O SEM permaneceu en órbita ata o 15 de xuño de 2007.

## Notas 
## Véxase tamén 
### Outros artigos
*H-IIA
Asociación Galega de Anestesioloxía, Reanimación e Terapéutica da Dor

A **Asociación Galega de Anestesioloxía, Reanimación e Terapéutica da Dor** é unha sociedade científica, independente, non lucrativa, adicada ao estudo e divulgación das diferentes prácticas no ámbito da especialidade médica de Anestesioloxía, Reanimación e Terapéutica da dor. Reúne aos especialistas de Galicia que se adican á práctica clínica e á investigación neste campo. Constitúe ademais a delegación territorial da Sociedad Española de Anestesiología, Reanimación y Terapéutica del dolor. Foi fundada no ano 1991.

O seu presidente é o anestesiólogo Rafael Cabadas Avión.

## Notas
## Véxase tamén
### Outros artigos
* Sociedad Española de Anestesiología, Reanimación y Terapéutica del dolor
* Anestesia
### Ligazóns externas
*
Base Vandenberg da Forza Aérea

A **Base Vandenberg da Forza Aérea** está situada á beira do Pacífico, na costa central de California, a uns 240 km ao noroeste dos Ánxeles, no Condado de Santa Bárbara. Úsase para lanzamentos espaciais e para probas de mísiles desde 1958.

## Historia
En 1941 o exércido dos Estados Unidos comprou uns terreos que serían a orixe da base actual e que serían coñecidos como **Camp Coooke**. Recibiu o seu nome definitivo o 4 de outubro de 1958 en honor ao xeneral General Hoyt S. Vandenberg.
O primeiro lanzamento dun mísil (un PGM-17 Thor) desde a base tivo lugar o 16 de decembro de 1958, e dous meses máis tarde, o 28 de febreiro de 1959, engalou o primeiro lanzamento espacial cun Thor/Agena levando a bordo o Discoverer I. O primeiro Atlas engalou desde a base o 9 de setembro de 1959 e máis tarde o primeiro Titan. En anos sucesivos diferente mísiles e foguetes espaciais foron sendo postos en servizo. Os proxectos máis ambiciosos proxectados para a base Vandenberg foron o proxecto MOL e o programa do transbordador espacial. O primeiro consistía nunha estación espacial militar tripulada que finalmente foi cancelada en 1969. En canto ao programa do transbordador, adaptouse unha das zonas de lanzamento (SLC-6) para ser usada polos transbordadores e que nunca chegou a entrar en servizo, sendo cancelada oficialmente en 1989. Esa mesma zona é usada agora polo Delta IV.

En 1995 creouse en Vandeberg o Espazoporto California, operado pola empresa Spaceport Systems International, e que fai uso das infraestruturas xa existentes na base para uso por parte de empresas comerciais.

En 2020 lánzase dende alí o Sentinel 6.

## Notas 
## Véxase tamén 
### Outros artigos 
*Delta IV
Illa de Mozambique

A **Illa de Mozambique** (en portugués, *Ilha de Moçambique*) é unha cidade insular situada na provincia de Nampula, na rexión norte de Mozambique, que deu o seu nome ao país do que foi a primeira capital. Debido á súa rica historia, manifestada por un amplo patrimonio arquitectónico, a illa foi recoñecida pola Unesco en 1991 Patrimonio da Humanidade.

A illa constitúe un municipio e ten un goberno local electo. De acordo co censo de 1997, o concello ten 42.407 habitantes, e destes 14.889 viven na illa.

O seu nome, que en lingua macua é *Muipiti*, parece que deriva de Mussa-Ben-Bique, ou Mussa Bin Bique, ou incluso Mussa Al Mbique, personaxe sobre quen case non se sabe nada certo, pero que deu o nome (como Mussa Bin Bique) a unha nova universidade, situada en Nampula.

En canto á arquitectura, a illa está dividida en dúas partes, a "cidade de pedra" e a "cidade de macuti", a primeira con preto de 400 edificios, incluíndo os monumentos máis recoñecidos, e a segunda, na metade sur da illa, con cerca de 1200 casas de construción precaria, moitas delas cubertas con macuti.

A Illa de Mozambique está unida ao continente africano por unha ponte de preto de 3 km de lonxitude, construída nos anos 60.

## Galería 

Ficheiro:Hospital Novo, Ilha de Moçambique, Moçambique (1).jpg|Antigo hospital
Ficheiro:CTT, Ilha de Moçambique.jpg|Oficina de correo
Ficheiro:Avenida Amílcar Cabral, Ilha de Moçambique.jpg|Rua da cidade
Ficheiro:Cine-Teatro Nina, Ilha de Moçambique.jpg|Antigo cine teatro Nina
Ficheiro:Praça dos Heróis Moçambicanos, Ilha de Moçambique.jpg|Praza dos heroes Mozambicanos

## Notas 
## Véxase tamén 
### Outros artigos 
* Patrimonio da Humanidade
Irmás Touza

miniatura|Porta da casa onde viviron as irmás Touza.
As **irmás Touza** foron tres mulleres de Ribadavia que na década de 1940 colaboraron nunha rede de apoio para axudar os fuxidos do nazismo cruzando a fronteira de Portugal.

## Historia
dereita|miniatura|Estación de ferrocarril de Ribadavia.
Lola, finada o 26 de xuño de 1966, Amparo, finada o 6 de febreiro de 1981 e Xulia, finada o 6 de xuño de 1983 rexentaban o quiosco da estación de Ribadavia, e vivían no nº 2 da rúa do xuíz Viñas. Ao chegaren os fuxidos á estación de ferrocarril xa viñan co seu contacto, elas agachábanos na súa casa e costeábanlles o paso da fronteira a Portugal. A rede de fuxida estaba organizada polo cónsul portugués Aristides de Sousa Mendes.

## Legado
O escritor Emilio Ruiz Barrachina publicou en 2016 a novela *Estación Libertad*, e estaba prevista a realización dunha adaptación cinematográfica no 2018.

*Memoria do silencio* de Eva Mejuto recolle a súa historia.

Nelas están inspirados algúns dos personaxes da película *Lobos sucios*.

## Notas
## Véxase tamén 
### Outros artigos 
*Galicia na segunda guerra mundial
Magis Iglesias

**Ángeles Iglesias Bello**, nada en Vigo en 1956, é unha xornalista galega, coñecida profesionalmente como **Magis Iglesias**.

## Traxectoria 
Licenciouse en Ciencias da información pola Universidade Complutense de Madrid. Comezou a traballar en *La Voz de Galicia* e *Faro de Vigo*, do que creou a delegación da Coruña. Formou parte do primeiro equipo de redactores que en 1985 puxo en marcha a Televisión de Galicia, onde fixo tarefas de reporteira, xefa de sección e coordinadora electoral.

Foi redactora xefa de Política na axencia de noticias Colpisa, vinculada a Vocento, onde se ocupa da información parlamentaria. Desde 1988 cubriu os acontecementos referidos ao Partido Popular e os seus líderes.  Ademais, colaborou como contertulia nos programas *Hoy por hoy* da Cadena SER e *Los desayunos de TVE*.

En 2004 publicou o libro *La Sucesión* (Editorial Temas de hoy), no que relata o desenvolvemento dos acontecementos que levaron ao presidente José María Aznar a designar Mariano Rajoy como o seu sucesor.

O 20 de setembro de 2008 foi elixida presidenta da Federación de Asociacións de Periodistas de España,, a primeira muller que accedeu ao cargo, e ocupou o posto até 2010.

Desde 2012 é Directora de Comunicación da Entidade Pública Marca España.

## Obras
**La Sucesión* (2004)

## Notas
Doli, doli, doli... coas conserveiras. Rexistro de traballo

***Doli, doli, doli... coas conserveiras. Rexistro de traballo*** é un documental dirixido e realizado por Uqui Permui sobre a loita das mulleres da fábrica Odosa da Illa de Arousa.

As mulleres que traballaban na conserveira Odosa gravaron imaxes da súa protesta no ano 1989. En 2010 Uqui Permui entrevistou as mulleres que se pecharon na fábrica e elaborou un documental coas imaxes gravadas polas traballadoras no momento da protesta e as entrevistas que fixo 21 anos despois.

## Notas 
## Véxase tamén 
### Ligazóns externas 
*
Paula Gallego

**Paula Gallego Gómez**, nada en Ferrol o 5 de febreiro de 2004, é unha actriz e modelo galega. Interpretou a María Alcántara na serie *Cuéntame cómo pasó*, de Televisión Española.

## Traxectoria 
Dende moi curta idade realizou diversos cursos de interpretación. Foi modelo de fotografía e fixo os seus primeiros pasos no mundo da moda, realizando campañas de publicidade e pasarela.

Protagonizou varias curtametraxes entre elas *Último aliento* (Finalista no Festival de Cine de Cartaxena de 2013), *Paquete Express* ou *Secretos en el Cole*. Participou en varios videoclips para concursos de Disney, demostrando os seus dotes para o canto. No teatro participou en *Pulgarcita* o musical, que se estreou no 44° Festival Internacional de Teatro, Música e Danza de San Javier. Tamén é bailarina e patinadora sobre xeo.

Formou parte da nova familia Alcántara como María Alcántara, dentro da serie *Cuéntame cómo pasó* de Televisión Española.

## Televisión 
* *Cuéntame cómo pasó* de La 1. (2014-2021)
* Campaña de educación vial con *Los Lunnis* para Clan.
* *Telepasión 2015* de La 1.
* *Cocina con clan*

## Curtametraxes 
* *Último Aliento*
* *Paquete Express*
* *Secretos en el cole*

## Véxase tamén 
### Ligazóns externas 
* Páxina web de Paula Gallego 
*
Leticia Iglesias

**Leticia Iglesias García**, nada no Carballiño en 1979, é unha xornalista e presentadora de televisión galega.

## Traxectoria 
Licenciouse en Xornalismo na Universidade de Santiago de Compostela. Cursou un mestrado en Xornalismo Audiovisual e especializouse en Economía e Finanzas polo Instituto de Empresa. En novembro de 2014 foi nomeada Directora de Comunicación de Coca-Cola. En xullo de 2017 incorporouse a Mediaset España, Informativos Telecinco como presentadora substituta e editora do primeiro informativo da cadea.

## Vida persoal
O 29 de setembro de 2012 casou con Juan Tejón Borbón —neto de Leandro de Borbón— no Pazo de San Lourenzo.

## Recoñecementos 
*Antena de Plata (2012)

## Notas 
## Véxase tamén 
### Ligazóns externas 
* Leticia Iglesias en cuatro.com
Aeroporto de Viracopos

O **aeroporto internacional de Viracopos/Campinas** , ás veces tamén chamado **aeroporto de São Paulo/Campinas**, é un aeroporto brasileiro que serve a Campinas, no estado de São Paulo. O 6 de xaneiro de 1987 o nome do aeroporto foi normalizado oficialmente para a súa presente forma. Recibe a súa denominación da veciñanza na que se atopa.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Aurora Gil

**Aurora Gil**, nada na Coruña en 1919 e finada na mesma cidade o 19 de setembro de 2008, traballou para a compañía Imprenta Galas de México, unha editorial dedicada a deseñar e fabricar calendarios, sendo unha das catro únicas mulleres que lograron traballar para esta firma. Foi rexeitada no seu primeiro intento de colaborar na imprenta, con todo, cando Santiago Galas viu o seu traballo contratouna inmediatamente. 

Ser pintora de calendarios implicaba reducir a paleta de cores empregadas para lograr impresións de calidade en papel. Entre as obras que os clientes lle solicitaban destacan escenas prehispánicas, nenos xogando e mulleres pousando, sorrindo ou saudando de forma suxestiva.

Na editorial traballou en deseños de calendarios, pósters e cromos xunto a autores de renome como José Bribiesca para quen mesmo pousou nalgunhas fotografías, Eduardo Cataño e Jesús Helguera. Despois de 3 anos de colaborar con Galas dedicouse a ensinar pintura e pintar retratos en Cidade de México,

En 1996 a editorial Galas de México pasou a ser parte do Grupo Carso, propiedade do empresario Carlos Slim, que cedeu varias das súas obras para ser expostas no Museo Soumaya.

## Obras 
A maioría das pinturas de Aurora carecían de título, pero entre as súas obras tituladas atópase *Parella*, óleo sobre lenzo de mediados do século XX. 

## Notas
Candelaria Pérez (militar)

**Candelaria Pérez**, nada en La Chimba (Santiago de Chile) en 1810 e finada na mesma cidade o 28 de marzo de 1870, foi unha militar chilena que participou na guerra contra a Confederación Perú Boliviana.

## Traxectoria 
Filla dun artesán, estivo sendo educada curto tempo, pasando a ser empregada doméstica dunha familia procedente dos Países Baixos. Trasladouse ó Perú con dita familia, e despois, no Callao, abriu a que chamou 'Fonda da chilena'», especializada en pescado frito.

### Participación na guerra 
Á chegada do Exército Unido Restaurador, ás ordes do xeneral Manuel Bulnes Prieto, despois do combate de Portada de Guías (21 de agosto de 1838), enrolouse no Exército de Chile. Amais de ser cantineira, participou na batalla de Yungay, que tivo lugar no cerro Pan de Azúcar o 20 de xaneiro de 1839, tras a cal obtivo o grao militar de sarxento polo valor amosado.​ En 1840, retornada a Chile, foi recibida con honras polo exército chileno e recibiu o grao de alférez e unha pensión vitalicia de 17 pesos mensuais, que non chegaban para os seus gastos básicos.

### Morte 
Morreu en Santiago de Chile o 28 de marzo de 1870. Ó seu funeral asistiron só cinco persoas. Descoñécese o paradeiro das súas pertenzas militares, perdidas nos fondos do Museo Nacional de Chile.

## Notas
Carmen Gurriarán

**Carmen Gurriarán**, nada no Barco de Valdeorras, é unha soprano galega.

## Traxectoria 
Comezou os estudos musicais de piano e violonchelo no conservatorio de Ourense. No Conservatorio de Santiago de Compostela obtivo o Título Superior de Piano coas máximas cualificacións baixo a dirección do pianista Martín Millán, quen exerceu unha forte influencia na súa formación musical. Iniciou os estudos de canto con María Teresa del Castillo, e seguiunos en Madrid con Elvira Padín e Mariana You Chi Yu. Finalizou o grao superior de canto no Real Conservatorio Superior de Música de Madrid. Fixo estudos de posgrao en Suíza coa pianista Rada Petkova e recibiu leccións de canto e dicción con Dennis Hall e Esther de Bros.

Foi bolseira da Xunta de Galicia e da Fundación Martha Moser. En 1999 recibiu unha bolsa da Asociación Lírica Teresa Berganza de Santiago de Compostela dentro do Ciclo de Novos Intérpretes. Asistiu a cursos de canto impartidos por The Scholars, Jordi Albareda, Claude Allard, Enedina Lloris, H. Deutsch e Sena Jurinac. Tamén fixo estudos de interpretación teatral na escola Cristina Rota en Madrid.

Foi membro do Obradoiro Instrumental do Centro Galego de Arte Contemporánea. Forma parte do grupo de música de cámara Ensemble Nordesía. Colaborou coa Orquestra de Cámara Andrés Segovia e coa Real Filharmonía de Galicia, coa que interpretou o papel da primeira dama na ópera *Die Zauberflöte* de Mozart e Trujamán en *El Retablo de Maese Pedro* de Manuel de Falla.

## Recoñecementos
*Primeiro premio de Piano no concurso Xuventude.

## Notas
María Lama Trigo

**María Lama Trigo**, nada en Vigo o 29 de marzo de 1980, é unha xornalista e locutora de radio galega. Deuse a coñecer ó público en xeral como copresentadora no *morning show* dos 40 Principales *Anda ya* xunto a Frank Blanco.

## Traxectoria 
Licenciada en xornalismo, traballou na COPE, onde realizou as prácticas, a Cadena SER e nos 40 Principales. 

### Radio 
O seu expediente académico abriulle as portas para realizar as prácticas na Cadena SER para posteriormente pasar a formar parte dos seus servizos informativos. Cómpre salientar a súa participación nos programas “Hora 25” e “Hoy por hoy” cando eran dirixidos, respectivamente, por Carlos Llamas e Iñaki Gabilondo.

Deu o gran salto a Los 40 Principales cando se incorpora como copresentadora do programa *morning show* *Anda Ya*. En xullo de 2012 despediuse de Anda Ya e de Los 40 Principales e incorpórase como copresentadora do "morning show" *Atrévete* na emisora de pop español, Cadena Dial, tamén presentado por Frank Blanco. En setembro de 2013 volve de copresentadora a *Anda Ya* desta volta capitaneado por Xavi Rodríguez. Dende setembro de 2014 é a copresentadora do programa de radio de Mediaset, MorninGlory xunto a Álvaro de la Lama.

O 11 de xaneiro de 2016 comeza unha nova etapa en Kiss FM (España) como presentadora do espazo "Las Mañanas Kiss" xunto ao seu antigo compañeiro Xavi Rodríguez.

### Televisión 
En xuño de 2014 uniuse ao programa de Cuatro *Todo va bien* como colaboradora. O programa foi emitido no *access prime time* de luns a venres ás 21:30 e presentábao Xavi Rodríguez e Edurne. Dende 2016, colabora no programa *Zapeando* na Sexta.

En 2016 colaborou no programa *Zapeando* en La Sexta.

## Notas